6 सेप्तेम्बर निफ्राय रायजो सोरखार आ फरायसालि कलेजफोरखौ खुलिनायनि थिरांथा लादों। कभिद नि थाखाय गोबाव सम बन्ध जाना दंमोन। सोलोंथाइ फसंथानफोरनि माखासे थाखोफोरनि गेजेराव थाखो जिनै, ग्रेजुयेत आरो पस्त ग्रेजुयेत नि जोबथा बोसोरनि थाखो खौ खुलिनायनि थिरांथा। मैया सोलोंथाइ फसंथानफोरनिसिम फरा सोलोंनो गोसो जानाय फरायसा-फरायसुलिफोरा अनलाइननि राहाजों सोलोंथाइ लानो हागोनखौ बुंदों एसअ’पियाव। एसअपि आव -- फरायसा-फरायसुलिफोरनि थाखाय सोलोंथाइ फसंथानफोराव नुजाथिनाया गोनांथार नङा। कर’नानि पजिटिभनि हारा 2 जौखोन्दोनि गाहायाव थानाय जिल्लाफोराव सोलोंथाइ फसंथानफोरखौ खुलिनो गनायथि होदोंब्लाबो माबेबा जिल्लायाव कर’नानि पजिटिभनि हारा 2 जौखोन्दोनि बांसिन जानाय लोगो-लोगोनो गावबा-गावनि जिल्ला बेंगिरिआ सावस्रि मावख’गिरिजों सावरायनानै सोलोंथाइ फसंथानखौ बन्द लानो थिरांथा लागोन। गुबन फारसे से थाखोनिफ्राय जिसे थाखो सिम बन्ध, लोगोसे जोबथा बोसोर थामहिनबा सेमिष्टारनि अनगायै फरायसालिमा आरो मुलुग सोलोंसालिनि गुबुन थाखो थामहिनबा सेमिष्टारनि सोलोंथाइ फसंथानफोराव फरा फोरोंनाया सिगांनि बादि बन्द थागोन, नाथाय अनलाइन लानो हागोन। ग्रेजुयेत आरो पस्त ग्रेजुयेत नि जोबथा बोसोरनि फरायसा आरो थाखो जिनैनि जोबथा बोसोरनि सोलोंसाफोरनि थाखायसो सोलोंथाइ फसंथानफोरनि हष्टेलखौसो खुलिनो गनायथि होदों। बिफोर हष्टेलाव थाग्राफोरा भेकसिन लानाय जानांगोन, भेकसिन नि मोननैबो दज लानाय आ गोनांथार। मोनसेल’ डज भेकसिन लानाय फरायसा-फरायसुलिफोरा थाखो खथायाव फरा सोलोंनो हागोन। थाखो जिनैनि फरायसा-फरायसुलिफोरा गोबाङानो 18 बोसोर बैसोनि गाहाय आरो भेकसिन लायै जागोन, बिथांमोनखौबो थाखो खथायाव फरा सोलोंनो हागोन होनना बुङो। मोनसे थाखोयाव सा 30 नि बारा सोलोंसा थानो मोननाय नङा। मोनफ्रोमबो रबिबाराव सोलोंथाइ फसंथानफोरखौ सेनिटाइज खालामनो नांगोन। सोलोंथाइ फसंथानफोरनि फोरोंगिरि-मावफारियाफोरा मोननैबो डज भेकसिनखौ लाथार नांगोन। फरायसा-फरायसुलिनि बिमा-बिफा, नायसंगिरिफोरनि जेबो हेंथा गैयाब्लासो फरायसा-फरायसुलिफोरा सोलोंथाइ फसंथानफोराव फैनो हागोन।       गोनांथार, बिटिआर सोरखार नि ईएम रन्जित बसुमतारि बिथाङा थालांनय एनदिएफबि नि मुंख्लं बिथांमोननि फारिलायखौ दिहुनना होदों। गिबि गिबि थाराव बानायनाय गासै 3369 सा मुंख्लं फोरनि फारिलाय थि खालामनायनि उनाव गोबां NDFB नि मुंख्लंफोरनि मुंफोरा थालांबावदोंमोन। थालांबावनाय सा 286 मुंख्लंफोरनि फारिलायखौ सोसननानै मैया "सेथि फोसावनाय" नि गेजेरजों फोसावबाय। आरो "नैथि फोसावनाय" नि गेजेरजों सा 127 सोदेरजाबावनाय मुंख्लंफोरनि फारिलायखौ फोसावनाय जाबाय। बे "सेथि फोसावनाय" आरो "नैथि फोसावनाय" मुंख्लंफोरनि मुङा गिबिथाराव बानायनाय सा 3369 मुंख्लंफोरनि अनगायैबो थालांबावनायखौ सोदेरनायसो। बे फारिलाय आव सोरबा मुंख्लं बिथांमोननि मुं थालांदोंब्ला सानब्रै नि गेजेराव 8486155234 नम्बर नि ह्वत्स एप आव हरनो खावलायदों। बेखायनो एनदिएफबि मुंख्लं नि नखरनि सोद्रोमाफोरखौ मोजाङै नायनो खावलायबाय। फारिलायखौ आंनि अफिसियेल वेबसाइत www.bodoinfo.com बेयाव थांनानै नायनो हागोन।